Eberhard Schrader

Prof. Eberhard Schrader, Ph.D., Th.D. (* 7. január 1836, Braunschweig† 4. júl 1908, Berlín) bol nemecký orientalista, lingvista a protestantský teológ, významný svojim prínosom v asýriológii. Považuje sa za priekopníka tejto vednej disciplíny v Nemecku. 

 Životopis 
Narodil sa 7. januára 1836 v Braunschweigu ako syn obchodníka Ludwiga Schradera a jeho manželky Dorothy. Po štúdiu na miestnom gymnáziu nastúpil na Univerzitu v Göttingene (18561859), kde sa venoval štúdiu protestantskej teológie a semitských jazykov, v ktorých bol jeho mentorom orientalista a lingvista Heinrich Ewald. Roku 1858 bol univerzitou ocenený za svoju rozpravu o etiópskych jazykoch.

V roku 1860 získal titul philosophiae doctor a po dizertácii na Univerzite v Zürichu, na ktorej pôsobil od roku 1862 ako Privatdozent,Akademický titul udeľovaný predovšetkým v nemecky hovoriacich krajinách, ktorý oprávňuje držiteľa samostatne prednášať na univerzite (skratka PD, príp. Priv.-Doz.) sa stal aj doktorom teológie (1863). V roku 1865 sa zosobášil s Idou Giltnerovou.

Následne prednášal na univerzitách v Giessene (1869/1870), Jene (1872/1873) a v rokoch 1875/18761899Roky 1869, 1872 a 1876 sú uvedené podľa ; roky 1870, 1873 a 1875 udáva  na Univerzite Fridricha Wilhelma v Berlíne, kde pôsobil ako profesor orientálnych jazykov. Od roku 1875 bol tiež členom Berlínskej akadémie vied. Zomrel 4. júla 1908 v Berlíne.

 Vedecké pôsobenie 
Napriek svojmu pôvodnému zameraniu na biblickú exegézu, konkrétne Starého zákona, jeho hlavný vedecký prínos spočíval v asýriologických štúdiách. V roku 1872 publikoval prácu Die Assyrisch-Babylonischen Keilinschrigten, ktorá sa stala dôležitým kľúčom pri skúmaní asýrskych a babylonských klinopisných pamiatok. V rozsiahlej, 680-stranovej publikácii Keilinschriften und das Alte Testament (1872) vykonal komparáciu hebrejského textu Starého zákona s klinopisnými pamiatkami Babylonie a Asýrie. Táto kniha bola v roku 1885 vydaná v anglickom preklade profesora hebrejčiny Owena Charlesa Whitehousa.

Práca Die Höllenfahrt der Istar (1874), podávajúca preklad starobabylonského mýtu o bohyni Ištar, sa taktiež stretla s pozitívnymi ohlasmi v odbornej obci. Od roku 1889 mal ako editor v kompetencii vydávanie odborného časopisu Keilinschriftliche Bibliothek, v ktorom boli publikované štúdie asýrskeho a babylonského klinového písma, hlavne prepisy klinopisných textov. Časopis vychádzal aj po jeho smrti, až do roku 1915.

 Personálna bibliografia 
 Studien zur Kritik und Erklärung der biblischen Urgeschichte (Zürich : Verlag von Meyer & Zeller, 1863)
 Die Assyrisch-Babylonischen Keilinschrigten (Leipzig : F.A. Brockhaus, 1872)
 Keilinschriften und das Alte Testament (Giessen : Ricker, 1872)
 Die Höllenfahrt der Istar : Ein altbabylonisches Epos (Giessen : Ricker, 1874)
 Die Namen der Meere in den assyrischen Inschriften, Berlin 1878 (online)
 Keilinschriften und Geschichtsforschung : Ein Beitrag Zur Monumentalen Geographie, Geschichte und Chronologie Der Assyrer  (Giessen : Ricker, 1878)
 Zur Frage nach dem Ursprung der Altbabylonischen Kultur (Berlin : 1884)
 The Cuneiform Inscriptions and the Old Testament Preklad Owen Charles Whitehouse (London; Edingburgh : Williams and Norgate, 1885)

 Poznámky 

 Referencie 

 Bibliografia 





 Iné projekty 

 Externé odkazy 
 Theologische Fakultät der Universität Zürich Študijné záznamy
 Katalog der Deutschen Nationalbibliothek Zoznam Schraderových diel dostupných v Nemeckej národnej knižnici

Kategória:Osobnosti z Braunschweigu
Kategória:Osobnosti z Berlína
Kategória:Nemeckí orientalisti
Kategória:Nemeckí teológovia
Kategória:Nemeckí asýriológovia
Kategória:Vyučujúci na Univerzite v Zürichu